Oficialusis leidinys L 195 , 04/08/1993 p. 0055 - 0056

specialusis leidimas suomių kalba: skyrius 11 tomas 23 p. 0016

specialusis leidimas švedų kalba: skyrius 11 tomas 23 p. 0016



Komisijos sprendimas 1993 m. birželio 22 d. leidžiantis valstybėms narėms numatyti leidžiančias nukrypti nuo tam tikrų Tarybos Direktyvos 77/93/EEB nuostatų dėl Jungtinių Amerikos Valstijų kilmės dirbtinai džiovintos spygliuočių medienos ir patikslinantis dirbtinai džiovintai medienai taikytiną rodiklių sistemą (93/423/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1976 m. gruodžio 21 d. Tarybos Direktyvą 77/93/EEB dėl priemonių, apsaugančių augalus ir augalinius produktus nuo kenksmingų organizmų įvežimo ir paplitimo Bendrijoje [1], su paskutiniais pakeitimais, padarytais Direktyva 93/19/EEB [2], ir ypač į jos 14 straipsnio 3 dalies trečią įtrauką, atsižvelgdama į valstybių narių prašymus, kadangi pagal Direktyvos 77/93/EEB nuostatas, atsižvelgiant į riziką, susijusią su kenksmingų organizmų paplitimu, įvežant spygliuočių medieną (Coniferales), išskyrus Thuja L., kitokia forma nei: - vien tik arba iš dalies spygliuočių skiedros, drožlės, medienos atliekos arba liekanos, - pakavimo dėžės, konteineriai arba cilindro formos dėžės, - padėklai, dėžių padėklai arba kitos pakrovimo lentos, - įtvarai, tarpikliai, atramos, bet įskaitant, kad supjauta mediena negali būti įvežta į Bendriją iš Kanados, Kinijos, Japonijos, Korėjos, Taivano ir Jungtinių Amerikos Valstijų, jei ji nebuvo tinkamai termiškai apdorota taip, kad būtų pasiekta ir 30 minučių išlaikyta minimali 56 °C medienos šerdies temperatūra, ir jei prie jos nėra pridėti minėtos direktyvos 7 arba 8 straipsniuose nurodyti pažymėjimai; kadangi spygliuočių mediena, kurios kilmės šalis yra Jungtinės Amerikos Valstijos, šiuo metu yra įvežama į Bendriją; kadangi šiuo atveju fitosanitarijos pažymėjimai paprastai neišduodami toje šalyje; kadangi turėtų būti patikslinta medienai taikytina rodiklių sistema norint patvirtinti, kad mediena buvo termiškai apdorota 30 minučių išlaikytai minimaliai 56 °C medienos šerdies temperatūrai pasiekti; kadangi vadovaudamasi Jungtinių Amerikos Valstijų pateikta informacija Jungtinių Amerikos Valstijų atžvilgiu Komisija nustatė, kad buvo pradėta oficialiai patvirtinta ir stebima miško medžiagos dirbtinio džiovinimo programa norint užtikrinti, kad miško medžiaga džiovinama pakankamą laiką, kad kenksmingi organizmai (Bursaphelenchus xylophilus ir jų nešiotojai) būtų termiškai sunaikinti; kadangi kenksmingų organizmų paplitimo rizika yra sumažinama, jei prie medienos yra pridedamas pagal šią programą išduotas "Terminio apdorojimo naudojant specialią džiovinimo krosnį sertifikatas"; kadangi Komisija užtikrins, kad Jungtinės Amerikos Valstijos pateiktų visą techninę informaciją, reikalingą įvertinti minėtos programos efektyvumą; kadangi šis įgaliojimas yra peržiūrimas vėliausiai iki 1995 m. balandžio 1 d.; kadangi šiame sprendime numatytos priemonės atitinka Augalų sveikatos nuolatinio komiteto išvadą, PRIĖMĖ ŠĮ SPRENDIMĄ: 1 straipsnis 1. Pagal šio straipsnio 2 dalies sąlygas valstybėms narėms yra leidžiama numatyti nuo Direktyvos 77/93/EEB 7 straipsnio 2 dalies ir 12 straipsnio 1 dalies b punkto leidžiančias nukrypti nuostatas dėl spygliuočių medienos, kurios kilmės šalis yra Jungtinės Amerikos Valstijos ir kuri buvo tinkamai apdorota termiškai. 2. Įvykdomos tokios sąlygos: a) mediena pagaminama lentpjūvėse arba apdorojama JAV Žemės ūkio departamento Gyvūnų ir augalų sveikatos tikrinimo tarnybos patvirtintose ir dirbtinio miško medžiagos džiovinimo programoje dalyvauti keliamus reikalavimus atitinkančiose patalpose; b) mediena dirbtinai džiovinama JAV Žemės ūkio departamento Gyvūnų ir augalų sveikatos tikrinimo tarnybos patvirtinto oficialaus vertinimo/tikrinimo biuro išbandytoje ir patvirtintoje šiam tikslui džiovinimo krosnyje tiek laiko, kad būtų pasiekta ir 30 minučių išlaikyta minimali 56 °C medienos šerdies temperatūra; pagal grafiką, kai džiovinimo lempos temperatūra nepakyla iki 56 °C, dirbtinio džiovinimo procesas apima džiovinimo ciklo pabaigoje esantį kondicionavimo periodą, kurio metu bent vieną valandą bus išlaikyta 60 °C temperatūra; c) įvykdžius b punkte nurodytas sąlygas prie kiekvieno ryšulio arba jo įpakavimo a punkte nurodomos lentpjūvės paskirtas pareigūnas pritvirtina arba prižiūri, kad būtų pritvirtintas standartinis ženklas; d) pagal JAV Žemės ūkio departamento Gyvūnų ir augalų sveikatingumo tikrinimo tarnybos patvirtintą ir kontroliuojamą programą šiam tikslui kvalifikuotos ir įgaliotos oficialios vertinimo agentūros sukuria tikrinimo sistemą tam, kad užtikrintų, b ir c punktuose nustatytų sąlygų laikymąsi; e) pagal vertinimo sistemą JAV Žemės ūkio departamento Gyvūnų ir augalų sveikatos tikrinimo tarnybos inspektoriai atlieka a punkte nustatytų reikalavimus atitinkančių lentpjūvių priežiūrą ir siuntos atsitiktinius patikrinimus prieš jos išsiuntimą; f) prie medienos yra pridedamas pagal a punkte minimą programą standartinis šio sprendimo priede pateikiamą pavyzdį atitinkantis ir JAV Žemės ūkio departamento Gyvūnų ir augalų sveikatos tikrinimo tarnybos patvirtintoje programoje lentpjūvių vardu dalyvauti įgalioto asmens išduotas "Terminio apdorojimo naudojant specialią džiovinimo krosnį sertifikatas". 2 straipsnis Nepažeisdamos Direktyvos 77/93/EEB 14 straipsnio 5 dalies nuostatų, valstybės narės praneša Komisijai ir kitoms valstybėms narėms apie visus atvejus, kai pagal šį sprendimą įvežtos siuntos neatitinka 1 straipsnio 2 dalies c ir f punktų sąlygų. 3 straipsnis 1 straipsnyje suteikiamas įgaliojimas yra taikomas nuo 1993 m. birželio 1 d. Nustačius, kad 1 straipsnio 2 dalyje numatytų sąlygų nepakanka, kad būtų apsisaugota nuo kenksmingų organizmų įvežimo arba kad šių sąlygų nebuvo laikomasi, jis yra panaikinamas. Šis įgaliojimas yra peržiūrimas ne vėliau kaip iki 1995 m. balandžio 1 d. 4 straipsnis Šis sprendimas yra skirtas valstybėms narėms. Priimta Briuselyje, 1993 m. birželio 22 d. Komisijos vardu René Steichen Komisijos narys [1] OL L 26, 1977 1 31, p. 20. [2] OL L 96, 1993 4 22, p. 33. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO +++++ TIFF +++++ --------------------------------------------------